Ravistelujen ajat
Halleluja!
Ennen kuin istutte, kohotetaan kätemme ja ylistetään Herraa.
Ylistä Häntä kielelläsi. Kerro, miten ihana Hän on.
Kerro, miten paljon rakastat Häntä ja miten kiitollinen olet Hänelle.
Siunattu olkoon pyhä nimesi, Jumala! Siunattu olkoon nimesi, Isä.
Kiitos Jumalan Karitsasta, joka pesee pois syntimme.
Kiitos, että otit meidät lapsiksesi.
Oksastit meidät Israelin viinipuuhun.
Meitäkin voidaan kutsua lapsiksesi ja kansaksesi.
Kiitos, Isä, että Sanasi voi puhua meille ja antaa meille elämän.
Isä, kiitos, että annoit Pyhän Hengen opettamaan, johdattamaan, -
muistuttamaan ja johtamaan oikealle vanhurskauden tielle.
Kiitos, että nimemme on elämän kirjassa. Meidät tunnetaan taivaassa.
Pääsemme osaksi perinnöstäsi. Kiitos, että olemme yhtenä perheenä -
Jeesuksen veressä. Kiitos, että juutalaiset ja pakanat -
voivat olla yksi uusi ihminen Kristuksessa Jeesuksessa.
Henkesi meitä hoitakoon. Sanasi meille puhukoon.
Anna sydämemme uudistua. Johdata jalkamme oikealle tielle.
Anna meidän elää tarkoitustesi ja tahtosi mukaan.
Herra, tahtosi tapahtukoon. Toteutukoot tarkoituksesi.
Pyydämme tätä uskossa ja kiitollisuudessa, Jeshuan nimessä.
Aamen! Anna Jumalalle aplodit!
Raamatun mukaan ensimmäisessä tulemuksessa, ylöstempauksessa, -
kuolleet, jotka eivät ole Kristuksessa, eivät nouse ylös.
Sitten kun valtaistuin on laskettu, kuolleet herätetään.
Valtameret antavat kuolleensa, samoin haades ja kuolema.
Kaikki kuolleet Aadamista asti herätetään Herran tuomittavaksi.
Sitten tulee tuomio.
Jokainen, jonka nimi ei ole elämän kirjassa, -
menevät toiseen, ikuiseen kuolemaan.
Kun tarkkailee merkkejä, joita tänä päivänä on nähtävillä, -
kaikki huutaa yhtä asiaa: aika on käsillä.
Aika on koittanut. Hän, jonka on määrä tulla, saapuu pian.
Kello käy. Koko taivas odottaa malttamattomana, -
koska jotakin ennennäkemätöntä on tapahtumassa.
Jumala on jättänyt meille vihjeitä.
Hän on määrännyt, että lopunaikoina tiettyjen asioiden täytyy tapahtua, -
jotta voisimme olla varmoja Herran aikataulusta.
Matt. 24:ssä apostolit tulivat kysymään Jeesukselta: -
"...mikä on sinun tulemuksesi ja maailman lopun merkki?"
Se on tärkeä kysymys.
"Mistä tiedämme, että loppu on lähellä?"
"Mistä tiedämme, että saavut takaisin? Mikä on oleva sen merkki?"
Kun näemme merkit, tiedämme. Jeesus vastasi: -
"Katsokaa, ettei kukaan teitä eksytä."
Se on ensimmäinen asia. Ne ovat suuren eksytyksen aikoja.
Katsokaa, ettei kukaan teitä eksytä.
Hän jatkaa: "...saatte kuulla sotien melskettä ja sanomia sodista".
On oleva onnettomuuksia, maanjäristyksiä ja vitsauksia.
"Katsokaa, ettette peljästy... tämä ei ole vielä loppu."
Miksi Hän antaa merkkejä lopusta, -
mutta silti Hän sanoo: "Tämä ei ole vielä loppu. Älkää peljästykö"?
Mitä varten merkit ovat? Ne ovat merkkejä siitä, että täytyy herätä.
Herätkää ja tutkikaa itseänne.
Saattakaa valmiiksi se, mitä ei ole vielä tehty.
Hän jatkaa kuvausta Matt. 24:ssä.
Hän kuvaa asioita, jotka tapahtuvat aivan viime hetkillä.
Ne liittyvät pääosin seurakuntaan.
Hän sanoo, että uskovia vihataan kaikkialla.
Monien rakkaus kylmenee, koska laittomuus pääsee valtaan.
Synti lisääntyy, ja monien rakkaus haalenee.
Monet pettävät toinen toistaan. Perheenjäsenet pettävät toisiaan.
Isä pettää pojan ja äiti pettää tyttären.
Jeesus kuvaa monia asioita. Sitten Hän sanoo: -
"...valtakunnan evankeliumi pitää saarnattaman kaikessa maailmassa, -
todistukseksi kaikille kansoille; ja sitten tulee loppu."
En ehdi lukea koko kohtaa, mutta merkitse ylös "Matt. 24".
Pelottavinta on, että Hän sanoo: -
"Mutta joka vahvana pysyy loppuun asti, se pelastuu."
Eräs oppi on hyvin suosittu maailmalla tänä päivänä.
Se on tullut Ugandaankin viimeksi kuluneen 5―10 vuoden aikana.
Se sanoo: "Riittää, että kadut syntejäsi kerran, kun tulet Herran luo.
Sen jälkeen olet vanhurskas huolimatta siitä, mitä teet.
Voit tehdä mitä tahansa. Olet Kristuksessa."
Eräs opettaja sanoi: "Armo on suuri.
Et voi ikinä tehdä mitään sellaista, mikä vaikuttaisi armoon.
Kristuksessa voit tehdä mitä tahdot.
Paikkasi taivaassa on taattu."
Joskus sitä miettii, mitä Raamattua he lukevat.
Raamattu huutaa. Siinä jopa sanotaan, -
etteivät sellaisiin tekoihin syyllistyvät peri Jumalan valtakuntaa.
Niin sanotaan sekä Vanhassa että Uudessa testamentissa.
Jeesus sanoo: "Mutta joka vahvana pysyy loppuun asti, se pelastuu."
En nyt tahdo uppoutua lopunaikojen merkkien mysteereihin.
Tahdon tutkia viittä Jumalan toimintasuunnitelmaa, -
jotka meidän täytyy tuntea ja joihin meidät on kutsuttu varautumaan.
On viisi asiaa, jotka on määrätty tapahtuvaksi viimeisinä päivinä.
Jos tunnemme ne, voimme asettautua voittoa varten, -
voimme asettautua olemaan voittajia -
ja voimme maksimoida Herran antamat mahdollisuudet.
Avataan Hepr. 12:18.
"Sillä te ette ole käyneet sen vuoren tykö, -
jota voidaan käsin koskea ja joka tulessa palaa, -
ettekä synkeyden, ette pimeyden, ette myrskyn, -
ette pasunan kaiun ettekä äänen tykö, joka puhui niin, -
että ne, jotka sen kuulivat, pyysivät, ettei heille enää puhuttaisi; -
sillä he eivät voineet kestää tätä käskyä: -
'Koskettakoon vuorta vaikka eläinkin, se kivitettäköön'; -
ja niin hirmuinen oli se näky, että Mooses sanoi: -
'Minä olen peljästynyt ja vapisen'".
Tässä puhutaan siitä, kun Jumala teki liiton kansansa kanssa Siinaivuorella.
..."vaan te olette käyneet Siionin vuoren tykö -
ja elävän Jumalan kaupungin, taivaallisen Jerusalemin tykö, -
ja kymmenien tuhansien enkelien tykö, -
taivaissa kirjoitettujen esikoisten juhlajoukon ja seurakunnan tykö, -
ja tuomarin tykö, joka on kaikkien Jumala, -
ja täydellisiksi tulleitten vanhurskasten henkien tykö, -
ja uuden liiton välimiehen, Jeesuksen, tykö, -
ja vihmontaveren tykö, joka puhuu parempaa kuin Aabelin veri."
Kaikki mainitut asiat ovat tuhansia kertoja suurempia kuin se, -
mitä he kokivat Siinain vuorella.
Kun he olivat Siinain vuorella, he pelkäsivät niin, -
että he sanoivat Moosekselle: "Älä anna Jumalan puhua meille enää.
Puhu sinä Hänen kanssaan, ja tule kertomaan se sitten meille."
Mooseskin sanoi: "Minä olen peljästynyt ja vapisen".
Kuvittele: Maanjäristys kesti tuntien ajan.
Pimeys verhosi vuoren, mutta silti oli salamointia ja tulta.
Kuului kova pasuunan kaiku.
Kun maa vapisi ja taivaalla myrskysi, Jumala astui alas.
Sellaista ei ollut ikinä tapahtunut. Jumala sanoo, että lopunaikoina -
Hän ravistelee maata ja taivaita.
Hän ravistelee meriä ja rantoja.
En osaa edes kuvitella, millaista se on.
Yhden asian tiedän. Kysyin Herralta sitä rukouksessa.
Hän vastasi: "Ravistelu on jo alkanut.
Ravistelu on jo käynnissä."
Ihmisen aikakäsitys on aivan erilainen kuin Jumalan aikakäsitys.
Hän ravistelee maata ja meriä.
Silloin puhutaan tsunameista.
Olemme hetken järkyttyneitä, mutta sitten vaivumme taas uneen.
Kun se tapahtuu, pelästymme. Muistan Indonesian tsunamin.
Se lähetti aaltoja Afrikkaan asti.
Aallot tappoivat ihmisiä Somaliassa ja Keniassa. Ne tulivat Indonesiasta asti!
Näin luonnon voiman, kun se iski -
Indonesian, Intian ja muiden maiden rannikoille.
Sitä tajuaa: "Emme ole mitään. Olemme kuin maan matoja."
Jumala on niin voimallinen, että ylpeytemme sulaa, kun Hän toimii.
Jumala saattaa häpeään maailman viisaimmatkin.
Hän haastaa, kuten Egyptissä. Hän olisi voinut tehdä sen päivässä.
Hän sanoi Moosekselle: "Voisin hoidella faraon yhdessä päivässä.
Mutta sitä varten hänet nostin, että voisin osoittaa voimani ja kirkkauteni."
Hän teki sen Egyptissä aalto toisensa jälkeen.
Niin Hän toimii tänäänkin, aalto toisensa jälkeen.
Jokainen aalto on kohdistettu jotakin tiettyä asiaa varten.
Jokainen aalto puhuu jollekulle.
Jokainen aalto sanoo: "Ei ole toivoa siinä, mihin luotat.
Päästä irti ja käännä sydämesi Jumalan, ainoan turvasi, puoleen."
Aallot eivät ole pelkästään maailmanlaajuisia tai poliittisia, -
kuten kansakuntien poliittisia ravisteluja Lähi-idässä ja muualla.
Kyse ei ole pelkästään luonnonkatastrofeista -
tai talouden kriiseistä, jota näemme lännessä.
Vaurauden ylpeys riisutaan.
Hän puhaltaa omaisuutemme ylle, ja se katoaa.
Sitä tapahtuu kaikilla alueilla, myös henkilökohtaisessa elämässä, -
perheissämme, avioliitoissamme, lapsissamme, -
henkilökohtaisessa taloudessamme, uskonvaelluksessamme, -
palvelutyössämme ja kutsumuksessamme.
Ravistelut tulevat aaltoina.
Niistä tulee ajan myötä yhä vakavampia, kuten Egyptissä.
Kaikki on tapahtunut jo aiemminkin.
Egyptissä farao sanoi: "Kyllä minä samaan pystyn. Hakekaa velhot!"
Jumala salli sen. He tekivät saman ihmeen.
Jumala sanoi: "Hyvä on. Seuraava."
Lopuksi velhot eivät enää uskaltaneet näyttäytyä julkisesti.
Faraon kaikki virkamiehet sanoivat: "Päästä kansa menemään!
Tämä tuhoaa meidät." Farao ei suostunut. Jumala sanoi: "Hyvä on.
Voisin hoitaa asian päivässä, mutta teen sen aalloittain."
Viimeisenä päivänä Hän tappoi esikoiset. Farao haetutti Mooseksen -
ja sanoi: "Lähde kansasi kanssa.
Ota lapsesi ja eläimesi mukaasi."
Mooses sanoi ennen lähtöä: "Tarvitsisimme vähän kultaa.
Tarvitsemme vähän hopeaa." Farao sanoi: "Ota niitä ja mene tiehesi."
Kun Jumala tahtoo jotakin, mikään ei voi estää Häntä. Hän on Kaikkivaltias.
Ravistelut ovat käynnissä. Niitä tapahtuu elämässäsi.
Muista kertomus, jota tutkimme eilen: Saul ja Daavid.
Heillä oli samanlainen tausta. He olivat paimenia.
He olivat tavallisia poikia. Kukaan ei uskonut, että heistä tulisi jotakin.
Sama profeetta kutsui heidät ja voiteli heidät kuninkaaksi ja profeetaksi.
Molemmista tuli kuningas ja profeetta. Kumpikin teki syntiä Jumalaa vastaan.
Molemmat yrittivät sovittaa tekonsa, -
mutta heidän sydämensä olivat erilaiset.
Profeetta kysyi Saulilta: "Mitä tämä määkiminen ja ammuminen on?"
Saul sanoi: "Toimme eläimet Jumalallesi.
Samuel, Jumalasi tarvitsee uhreja. Toimme ne sinulle uhrieläimiksi."
Samuel kysyi: "Tahtooko Jumala enemmän uhreja kuin kuuliaisuutta?
Eikö Hän käskenyt vihkiä kaiken tuhon omaksi?"
Saul vaihtoi näkökulmaa: "En se minä ollut. Se oli kansa.
Kansa halusi säästää eläimet, joten sallin sen."
Kun profeetta nuhteli häntä, hän sanoi: "Hyvä on, tein syntiä.
Mennään palvelemaan Jumalaa." Samuel sanoi: "En tule kanssasi."
Samuel kääntyi pois, Saul tarttui hänen viittaansa, ja se repeytyi.
Samuel sanoi: "Jumala on reväissyt kuninkuutesi sinulta -
ja antanut sen toiselle."
Saul sanoi: "Olen tehnyt syntiä Jumalaa ja sinua vastaan."
"Osoita minulle kunniaa kansan edessä. Älä puhu minulle noin!"
"Tiedän olevani väärässä, mutta älä puhu minulle kansan edessä noin!"
"Olen pastori! Älä nuhtele minua kaikkien kuullen!"
"Olen perheen pää! Kuinka voit lasteni kuullen pyytää minua katumaan?"
"Minä olen pomo. Osoita minulle vähän kunniaa. Olen kuningas!"
Samuel suostui. Saul seurasi häntä.
Sen päivän jälkeen Samuel ei enää käynyt Saulin luona.
Samuel rukoili hänen puolestaan. Jumala kysyi: -
"Kuinka kauan suret miestä, jonka olen hylännyt?"
Daavidin sydän oli hyvin erilainen.
Daavid sanoi: "Jumalani, Sinua vastaan olen rikkonut."
Kaikki näkivät sen. Hän makasi lattialla, repi vaatteensa ja itki.
Hän ei välittänyt muiden mielipiteistä. Hän halusi sovittaa asiansa -
Jumalan kanssa.
Kuunnelkaa.
Mainitsen asian, joka on tulossa.
Avataan Tessalonikalaiskirje.
Kun puhutaan ravisteluista, -
ajattelemme ulkopuolella uutisissa tapahtuvia asioita.
Mainitsen tärkeän asian. 2. Tess. 2:1 -
"Mutta mitä tulee meidän Herramme Jeesuksen Kristuksen tulemukseen -
ja meidän kokoontumiseemme hänen tykönsä, -
niin me pyydämme teitä, veljet, ettette anna minkään hengen -
ettekä sanan ettekä minkään muka meidän lähettämämme kirjeen -
heti järkyttää itseänne, niin että menetätte mielenne maltin, -
ettekä anna niiden itseänne peljästyttää, -
ikäänkuin Herran päivä jo olisi käsissä."
Herran toinen tulemus tulee kolmessa aallossa.
Ensimmäinen on ylöstempaus. Jeesus ei vielä tule maan päälle.
Hän ilmestyy taivaalla. Ne, jotka ovat Hänessä, temmataan ylös.
Hän vie heidät pois. Maan päälle jääneet jäävät ihmettelemään sitä.
CNN vatvoo sitä viikkojen ajan.
"Tämä ilmiö johtuu siitä ja tästä. Mitä mieltä te olette?"
Paavali sanoo: -
"Mutta mitä tulee meidän Herramme Jeesuksen Kristuksen tulemukseen -
ja meidän kokoontumiseemme hänen tykönsä".
Hän viittaa ylöstempaukseen.
"Mitä tulee ylöstempauksen päivään, älkää uskoko sitä, -
joka sanoo sen päivän olevan jo käsillä.
Älkää antako kenenkään petkuttaa itseänne." Hän jatkaa: -
"Älkää antako kenenkään vietellä itseänne millään tavalla.
Sillä se päivä ei tule, ennenkuin luopumus ensin tapahtuu -
ja laittomuuden ihminen ilmestyy, kadotuksen lapsi, -
tuo vastustaja, joka korottaa itsensä yli kaiken, -
mitä jumalaksi tai jumaloitavaksi kutsutaan, -
niin että hän asettuu Jumalan temppeliin ja julistaa olevansa Jumala.
Ettekö muista, että minä, kun vielä olin teidän tykönänne, -
sanoin tämän teille? Ja nyt te tiedätte, mikä pidättää, -
niin että hän vasta ajallansa ilmestyy."
Tätä tahdon korostaa. Se päivä ei tule, ennen kuin luopumus tapahtuu.
Toisissa käännöksissä puhutaan uskosta luopumisesta, -
kapinasta ja pois kääntymisestä.
Jumala on jo ennalta ilmoittanut, -
että tapahtuu luopuminen.
Hänen kansansa jakautuu sen mukaan, mitä se uskoo -
ja miten he vaeltavat.
Jumalan Sanaa vastaan kapinoidaan ja sille käännetään selkä.
Jumalan mittapuut torjutaan. Ihmiset asettavat omat mittapuunsa -
ja omat muunnelmansa kristinuskosta.
Kristikunta jakautuu uskoviin, jotka noudattavat omia mittapuitaan, -
ja uskoviin, jotka valitsevat Sanan mittapuun.
Tätäkin tapahtuu jo.
Jos on uskollinen Jumalan Sanalle, lukee Sanaa, -
antaa Sanan puhua ja antaa sen olla ainoa ohjenuora, -
sitä katsoo ympärilleen: "Hyvänen aika, missä on Jumalan kansa?
Missä ovat ne, jotka odottavat Hänen ilmestymistään?"
Kun näkee tämän, ei voi jäädä paitsi esirukouksen taakasta.
Ei voi jäädä itsetyytyväiseksi ja uneliaaksi. Kun näkee sen, tajuaa, -
että vihollinen on tullut tappamaan, varastamaan ja tuhoamaan.
Monet ovat tietämättömiä ja sokeita. Aalto vie heidät mukanaan.
He uskovat kaiken, mitä jokainen saarnaaja sanoo.
He luottavat jokaiseen julistajaan.
Raamatussa ei sanota, että saarnaajat asettavat mittapuumme.
Kaikki katoaa, mutta Jumalan Sana ei katoa.
Älä ole riippuvainen siitä, mitä pastori sanoo. Ole riippuvainen Sanasta.
En tarkoita, että pastorit, julistajat ja opettajat ovat hyödyttömiä.
Sanon, että meidän kaikkien täytyy noudattaa Raamatun ohjeita.
Hän lupasi Jer. 31:31:ssä -
tekevänsä uuden liiton, joka on erilainen kuin Siinain vuoren liitto.
Hän kirjoitti sen kivitauluun, ja he rikkoivat sen.
Hän lupasi kirjoittaa uuden liiton lakinsa kansan sydämeen.
Jumala itse opettaa heitä kaikkia.
On olemassa opettajia, mutta Pyhä Henki ja Sana on suurin opettaja.
Lausun vetoomuksen Jerusalemissa.
Puhun teille saamamme armon kautta.
Minä pyydän: tulkaa takaisin Jumalan Sanan perustalle.
Tulkaa takaisin Jumalan Sanaan. Älkää uskoko mitään, -
mitä Sana ei tue.
Raamattu ei ole ristiriidassa itsensä kanssa.
Lue Raamattu kannesta kanteen. Tee Raamatusta ruokaasi.
Lue sitä pitkiä pätkiä joka päivä. Kuluta sitä, ymmärsit sitä tai et.
Varastoi sitä sisällesi ja sydämeesi.
Kun se on sydämessäsi, sillä on voima muuttaa elämäsi.
Koko luomakunta luotiin Jumalan sanalla.
Se antoi elämän. Se vaikuttaa sinussa ymmärrystä.
Paavali kirjoitti filippiläisille, -
että vaikka meillä olisi epäilys, Jumala siinäkin opettaa meitä.
Kansakunnissa on monia vääriä opettajia, -
vääriä pastoreita, vääriä apostoleja ja vääriä profeettoja.
Jumala sanoo: "Jos he olisivat profeettojani, -
he sanoisivat kansalleni: 'Tehkää parannus ja kääntykää!'"
"'Rauha, rauha', he sanovat, mutta rauhaa ei ole."
Tapahtuu monia asioita. Tajuatko, että se on vihollinen, -
joka puhuu julistajien kautta ja kääntää ihmisiä Jumalaa vastaan -
ja Jumalan mittapuita vastaan?
He häpäisevät Herran nimen ja käyttävät ristiä väärin.
Tahdon sanoa ja vedota teihin.
Palataan takaisin Sanaan.
Luotetaan Herraan, joka aloitti hyvän työn, -
että Hän saattaa sen päätökseen. Luen raamatunkohdan loppuun.
2. Tess. 2:7: "Sillä laittomuuden salaisuus on jo vaikuttamassa; -
jahka vain tulee tieltä poistetuksi se, joka nyt vielä pidättää, -
niin silloin ilmestyy tuo laiton, jonka Herra Jeesus on surmaava -
suunsa henkäyksellä ja tuhoava tulemuksensa ilmestyksellä".
Jeesus surmaa sen suunsa miekalla.
..."tuo, jonka tulemus tapahtuu saatanan vaikutuksesta -
valheen kaikella voimalla ja tunnusteoilla ja ihmeillä -
ja kaikilla vääryyden viettelyksillä niille, jotka joutuvat kadotukseen, -
sentähden etteivät ottaneet vastaan rakkautta totuuteen, -
voidaksensa pelastua.
Ja sentähden Jumala lähettää heille väkevän eksytyksen, -
niin että he uskovat valheen, että kaikki ne tuomittaisiin, -
jotka eivät ole uskoneet totuutta, vaan mielistyneet vääryyteen."
Kuulitteko, rakkaat? Jumala toimii sydämemme valinnan mukaisesti.
Jos emme ota vastaan totuutta, Jumala luovuttaa meidät eksytykselle -
uskomaan valheen, -
ja ihminen juoksee väärien ihmeiden, merkkien ja tunnustekojen perässä.
Jokaisen ihmeen on määrä osoittaa Kristukseen Jeesukseen -
ja tuoda lähemmäs Häntä. Room. 2:ssa sanotaan, -
että Jumalan hyvyys vetää meitä parannukseen.
Jotkut julistavat, ettei meidän enää tarvitse tehdä parannusta.
Sellaista opetetaan kaikkialla maailmassa.
Kiitos Jeesus. Tahdon tuoda esiin sen, että ravistelut ovat jo käynnissä.
Ravisteluja on maailmassa, mutta niitä on myös Herran huoneessa.
Se on suurin mahdollinen ravistelu.
Kestämme sen, että talouttamme ravistellaan.
Kestämme sairauden ja avioliittomme ravistelut.
Älkööt uskomme ja perustamme horjuko!
Herralla on viisi toimintasuunnitelmaa.
Tutkitaan vielä jäljellä olevia. Joel 2.
Joel 2:1: "Puhaltakaa pasunaan Siionissa, -
toitottakaa torvia minun pyhällä vuorellani.
Jokainen maan asukas on vapiseva, sillä Herran päivä tulee.
Niin, se on lähellä: -
pimeyden ja synkeyden päivä, pilvien ja pilkkopimeän päivä.
Vuorille levinneenä niinkuin aamurusko -
on lukuisa ja väkevä kansa, jonka vertaista ei ole ollut ikiajoista asti -
eikä tämän jälkeen enää tule, tulevaisten polvien vuosiin saakka."
Joissakin käännöksissä sanotaan, että suuri armeija nousee.
Viimeisinä päivinä Jumala nostaa armeijan.
Jumala nostaa kansan, joka on Hänen armeijansa -
ja joka saattaa päätökseen Jeesuksen Kristuksen työn maan päällä.
Raamatussa sanotaan: "Sitä varten Jumalan Poika ilmestyi, -
että hän tekisi tyhjäksi perkeleen teot."
Hän ei tullut tuomitsemaan maailmaa vaan pelastamaan ihmiset.
Tehtävä ei kariudu. Se onnistuu, vastoin kaikkea todennäköisyyttä.
Jumala nostaa armeijan, joka täyttää tehtävän, -
lähetyskäskyn.
Lopussa tulee päivä, -
jolloin tehtävä julistetaan suoritetuksi.
Yksi syy Egyptin ravisteluille oli se, -
että Israel oli elänyt Egyptissä 400 vuoden ajan.
Sinä aikana ehtii tarttua paljon Egyptin kulttuuria, -
Egyptin tapoja ja egyptiläisten maailmankatsomusta, tahattomastikin.
Farao käski Mooseksen mennä uhraamaan Jumalalle Egyptissä.
Mooses sanoi: "Inhottavaa!"
Egyptiläiset eivät suvainneet eläinuhreja.
Jos israelilaiset olisivat uhranneet eläimiä, heidät olisi tapettu.
He eivät olleet toimittaneet Jumalalle uhreja neljäänsataan vuoteen.
Heidän jumalanpalveluksensa perustui uhraamiseen.
He eivät olleet uhranneet 400 vuoteen.
Millainen oli heidän uskonsa? Siksi tarvittiin ravisteluja.
Jumala ravisteli heidän maailmankuvastaan asioita, -
jotka korottivat Egyptin elämäntyyliä, jumalia, kulttuuria ja arvoja.
Jumalan piti osoittaa, ettei ole muuta jumalaa kuin Israelin Jumala.
Ravistelu ei ollut vain Egyptiä vastaan vaan myös heprealaisten hyväksi.
Samalla tavalla Jumala nostaa armeijaa.
Seurakunta asetettiin 2 000 vuotta sitten. Meihin on tarttunut paljon.
Kirkkohistoriasta näkee, -
että kun kristinusko siirtyi Jerusalemista Eurooppaan, -
seurakuntaan tarttui roskaa Roomasta ja Kreikasta.
Se otettiin mukaan kristinuskoon. Sekin kattaa vain 300 vuotta.
Seurakuntaan on 2 000 vuoden aikana tarttunut monia asioita.
On tarttunut asioita Afrikasta, Amerikasta, Aasiasta ja muualta.
Ne on otettu mukaan uskoon.
Ne ovat mukanamme. Ne tekevät meistä voimattomia.
Ne tekevät meistä tehottomia ja aiheuttavat sekaannusta.
Katsomme Raamattua ja sanomme: "Miten tuo voi olla noin? En ymmärrä."
Ympäristöstä omaksumamme asiat ovat sekoittuneet uskoomme.
Siksi juutalaiset eivät ymmärrä meitä: "Sanotte palvelevanne Jumalaamme.
Katsokaa, mitä teette ja mistä puhutte."
Kiitos Jumalalle, Hän sanoo: "Ravistelen vielä kaikkea, -
mikä voi olla ravisteltavissa, jotta kaikki horjuva poistetaan, -
kunnes vain horjumaton on jäljellä. Se on Jumalan valtakunta."
Antakaa Hänelle ylistys ja kunnia!
Jumala nostaa armeijan.
Sillä on yksi luonteenomainen piirre: -
ihmiset, jotka päättävät sydämessään, -
etteivät he seuraa tämän maailman käskyjä -
vaan Jumalan Sanaa ja Henkeä.
He erottautuvat kaikista maailman vaikutuksista.
He valitsevat Hänen seuraamisensa.
Raamatun mukaan he olivat liian hyviä tälle maailmalle.
Tätä tapahtuu jo. Maailman kansoissa on ihmisiä, -
jotka katsovat Kirjoituksia, itkevät ja kysyvät: "Jumala, tätäkö vaadit?
Mitä on sitten tämä kristinusko, jonka mukaan vaellamme?"
Kaikkialla on ihmisiä, joita Raamatun sana hämmentää.
He näkevät, etteivät kristinusko ja Raamattu ole linjassa keskenään.
Jotkut pysähtyvät, sulkevat Raamatun ja sanovat: "En ymmärrä."
Toiset jatkavat. He palaavat Kirjoituksiin ja lukevat yhä uudelleen.
He antautuvat vähitellen. He sanovat Herralle: "Valitsen tämän.
Valitsen tämän. Teen tämän mukaan. Tahdon vain tehdä tahtosi.
Ota minut. Murra minut. Muovaa minua mieleiseksesi. Elän sinulle.
Valitsen sen, että olen erilainen.
Sinun takiasi olen erilainen. Teen tahtosi. Menen sinne, minne kuljetat."
Jotkut pilkkaavat heitä ja naureskelevat heille.
Joskus se on vaikeaa. Tuntuu kuin uisi vastavirtaan.
Ei se mitään.
Hän, joka aloitti hyvän työn, vie sen päätökseen.
Hän vie sen päätökseen.
Jumalan armeijalle luonteenomaista on se, ettei se haihattele.
Et vain toivo olevasi armeijassa. Sinä valitset armeijan.
Valitset ilmoittautua palvelukseen. "Minä olen yksi Hänen sotureistaan."
Jumala itse rakentaa armeijaansa.
Hän ottaa meistä pois asioita, joista itse emme kykene pääsemään eroon.
Hän vapauttaa meidät sielunvihollisen koukuista.
Hän vapauttaa asioista, jotka ovat kasautuneet yllemme.
Hän auttaa saattamaan päätökseen työn, johon emme itse ole pystyneet.
Olemme joka vuosi luvanneet: "Tänä vuonna teen sen." Turhaan.
Kun antaudumme, Jumala aloittaa meissä työnsä.
Sitä tajuaa, ettei se ole ihmisen työtä eikä kiinni ihmisvoimista.
Hän riisuu meidät maailman vaatteista ja pukee yllemme taivaalliset vaatteet.
Hän verhoaa sinut kirkkaudella ja kunnialla.
Hän rakentaa henkeäsi voimalla.
Saat olla varma, että olet muuttunut.
"Kaksi vuotta sitten ajattelin eri tavalla. Nyt olen eri ihminen."
Ei väellä eikä voimalla, vaan antautumalla alttarille.
Kuulijoiden joukossa on monia, jotka ovat kuulleet Herran kutsun.
Jumala on sanonut: "Erottaudu minua varten.
Anna minun aloittaa työni elämässäsi. Anna minun riisua sinua.
Olet yrittänyt monta kertaa. Se ei onnistu.
Et voi pelastaa, muuttaa tai vapauttaa itseäsi. Anna minun aloittaa se."
Olet sanonut: "Kyllä, Herra. Heti huomenna.
Teen vain tämän valmiiksi ensin." Siirrät sitä siirtämistäsi.
Lupaat itsellesi: "Tämän yhden kerran vain. Aloitan ensi kuussa."
Kuluu vuosi toisensa jälkeen.
Vetoan teihin jälleen.
Tämä ei ole uutta. Tiedät sen jo. Tästä on jo puhuttu sydämellesi.
Tiedät sen, kun olet yksin Jumalan kanssa ja etsit Häntä.
Tätä ei ole kukaan sinulle kertonut. Tiedät sen jo.
Minä pyydän: älä enää lykkää sitä.
Heti kun antaudut Herralle, Hän alkaa tehdä sitä, mihin et itse pysty.
Hän alkaa vetää sinua puoleesi tavalla, johon et itse ikinä pystyisi.
Alat huomata, että sinussa jokin tekee työtään.
Kaikki minussa haluaa palata vanhaan, mutta valitsen antautumisen.
Rakkaus Jumalaa kohtaan kasvaa ennennäkemättömästi, -
koska alat arvostaa sitä, että Jumala tekee sinussa työtään.
Kaikki minussa panee hanttiin ja haluaa juosta pakoon, -
mutta antaudun ja sanon "kyllä" joka aamu ja ilta.
Sitten huomaa: "Hän muuttaa minua. Hän riisuu ja vapauttaa minua.
Hän antaa uutta voimaa."
Hän sanoo Joel 2:ssa nostavansa armeijan.
Joel 3:9:ssä Hän sanoo: -
"Julistakaa tämä pakanakansain seassa, alkakaa pyhä sota, -
innostakaa sankareita, lähestykööt, hyökätkööt kaikki soturit.
Takokaa vantaanne miekoiksi ja vesurinne keihäiksi.
Sanokoon heikko: 'Minä olen sankari'.
Käykää avuksi, tulkaa, kaikki kansakunnat joka taholta.
He kokoontuvat sinne. Anna, Herra, sankariesi astua sinne alas.
Lähtekööt liikkeelle, hyökätkööt kansakunnat Joosafatin laaksoon; -
sillä siellä hän istuu tuomitsemassa kaikkia pakanakansoja, -
joka taholta tulleita. [...] Tulkaa polkemaan, sillä kuurna on täynnä -
ja kuurna-altaat pursuvat ylitse; sillä heidän pahuutensa on suuri.
Meluavia joukkoja, meluavia joukkoja ratkaisulaaksossa!
Sillä lähellä on Herran päivä ratkaisulaaksossa."
Hän sanoo kansakunnille: "Valmistautukaa sotaan.
Tuokaa soturinne! Tuokaa soturinne!"
Joka kansassa on ihmisiä, heistä jotkut piilossa.
Kun Herra alkaa kutsua heitä sotaan ja viimeiseen taisteluun, he nousevat.
Sitten todelliset uskovat erottautuvat valeuskovista.
Todellinen seurakunta erottuu valeseurakunnasta.
On oleva ihmisiä, jotka marssivat Jumalan tulessa ja voimassa.
Raamatusta puhutaan joukosta, joka tuntee Jumalan ja tekee tehtävänsä.
On muita, jotka "on kutsuttu Hänen nimeensä", -
mutta he ovat kaukana, ja maailmakin huomaa heidän valheellisuutensa.
He ovat kuin suolaisuutensa menettänyttä suolaa, joka tallataan.
He tekevät, mitä maailma vaatii, ja heistä tulee seurakunnan vainoojia.
Heidän kauttaan hyökätään Jumalan toimintaa vastaan.
Kolmas asia, joka tapahtuu...
Minun on pidettävä kiirettä.
Joel 2:28: -
"Näitten jälkeen minä olen vuodattava Henkeni kaiken lihan päälle, -
ja teidän poikanne ja tyttärenne ennustavat, -
vanhuksenne unia uneksuvat, nuorukaisenne näkyjä näkevät.
Ja myös palvelijain ja palvelijattarien päälle -
minä niinä päivinä vuodatan Henkeni.
Minä annan näkyä ihmeitä taivaalla ja maassa: verta ja tulta ja savupatsaita;
aurinko muuttuu pimeydeksi ja kuu vereksi, -
ennenkuin Herran päivä tulee, se suuri ja peljättävä.
Ja jokainen, joka huutaa avuksi Herran nimeä, pelastuu.
Sillä Siionin vuorella ja Jerusalemissa ovat pelastuneet -
niinkuin Herra on sanonut; -
ja pakoonpäässeitten joukossa ovat ne, jotka Herra kutsuu."
Tohtori Nico sanoikin, että se kuuluu Herran lopunaikojen suunnitelmiin: -
Pyhä Henki vuodatetaan.
Saamme kuulla siitä varmasti seuraavalla luennolla, -
kun aiheena on Daavidin ilmestysmaja.
Kun Henki vuodatettiin 2 000 vuotta sitten, missä se vuodatettiin?
Jerusalemissa!
Keiden ylle?
Se vuodatettiin 120:n ylähuoneessa odottavan ylle.
Seurakunta lähti täyttämään lähetyskäskyä.
Tämä lupaus on suurempi kuin se.
Siinä sanotaan: "Vuodatan Henkeni kaiken lihan päälle."
Seurakunta on levinnyt Jerusalemista maan ääriin 2 000 vuoden aikana.
Hengen vuodatus ei siis tule yksin Jerusalemiin -
vaan jokaiseen maahan, kaupunkiin ja laaksoon, joka vuorelle ja kukkulalle, -
koska niissä jokaisessa on joku, joka on otettu Herran nimiin.
Jumalan Henki vuodatetaan.
Jos 2 000 vuotta sitten sillä oli sellainen vaikutus, -
kuvittele, millaista on, kun Hän vuodattaa Henkensä taas.
Henki tulee joka kansakunnan ylle.
Salaisesti uskovat Saudi-Arabiassa täyttyvät Pyhällä Hengellä -
ja kulkevat voimassa. Saudi-Arabia on tunteva Jumalan voiman, -
niin kuin Egypti tunsi sen, kun Jumala ravisteli sitä.
Neljäs toimintasuunnitelma: kuten äsken luimme, Hän sanoo: -
"Ja jokainen, joka huutaa avuksi Herran nimeä, pelastuu."
Tulee suuri sielujen sadonkorjuu, -
suuri sielujen sadonkorjuu.
Luimme tästä juuri Joel 3:ssa. "Tulkaa. Sato on kypsynyt!
Viini kuohuu yli reunojen.
Kansojen pahuus on suuri.
Väkeä on paljon ratkaisulaaksossa.
Se on suuren sadonkorjuun aikaa. Jumala käskee valmistautua siihen.
"Valmistelkaa armeijat, valmistelkaa miehet, naiset ja lapset."
"Sanokoon heikko: 'Minä olen sankari'."
Meidän pitäisi valmistautua suurta sadonkorjuuta varten.
Viimeisenä puhun Herran viidennestä toimintasuunnitelmasta.
Katsotaan nopeasti kahta raamatunkohtaa.
Hagg. 2:3―10: "Kuka teidän joukossanne on jäljelle jäänyt, -
joka on nähnyt tämän temppelin sen entisessä kunniassa?
Ja miltä näyttää se teistä nyt?
Eikö se ole tyhjän veroinen teidän silmissänne?
Mutta nyt ole luja, Serubbaabel, sanoo Herra, -
ja ole luja, Joosua, Joosadakin poika, ylimmäinen pappi, -
ja ole luja, maan koko kansa, sanoo Herra, ja tehkää työtä; -
sillä minä olen teidän kanssanne, sanoo Herra Sebaot.
Sen liiton sana, jonka minä tein teidän kanssanne, kun te läksitte Egyptistä, -
ja minun Henkeni pysyy teidän keskellänne. Älkää peljätkö.
Sillä näin sanoo Herra Sebaot: -
Vielä vähän aikaa, ja minä liikutan taivaat ja maan, meren ja kuivan.
Ja minä liikutan kaikki pakanakansat, -
ja kaikkien pakanakansojen kalleudet tulevat, -
ja minä täytän tämän temppelin kunnialla, sanoo Herra Sebaot.
Minun on hopea, ja minun on kulta, sanoo Herra Sebaot.
Tämän temppelin myöhempi kunnia on oleva suurempi kuin aikaisempi, -
sanoo Herra Sebaot.
Ja tässä paikassa minä annan vallita rauhan, sanoo Herra Sebaot."
Viimeisinä päivinä, kun valmistaudumme sadonkorjuuseen, -
on oleva suuri vaurauden siirto -
väärämielisten käsistä vanhurskaiden käsiin.
On oleva suuri vaurauden siirto Herran huoneeseen.
Se ei tule sitä varten, että söisimme ja vaipuisimme uneen.
Se tulee suurta sadonkorjuuta varten.
Se varustaa meitä. Emme mene kerjäten.
Työn loppuun saattamiseen on oleva riittävästi resursseja, -
koska se täytyy saattaa loppuun.
Rukoilin asian puolesta. Olin kuullut aiheesta saarnoja.
En mielelläni antaudu innostuksen vietäväksi.
Kysyin Herralta, onko se ihmismielikuvituksen tuotosta.
Herra vastasi. "Lue Joel 3: takokaa vesurinne keihäiksi."
Herra sanoi: "Opeta kansaani takomaan"...
Siihen aikaan Israelissa pääelinkeino oli maanviljely.
Piti siis ottaa vesuri eli elannon lähde -
ja muuttaa se aseeksi Herran sotaa varten.
Nykyään monet eivät enää työskentele vesurien kanssa.
Työskentelemme talouden alalla, tietokoneella -
tai muilla koneilla ja laitteilla. Se on tavallaan pääomaa.
Jumala sanoo: "Muuttakaa antamani tulonlähteenne -
aseeksi Jumalan valtakunnassa. Muuttakaa se aseeksi, -
joka tukee evankeliumia ja Jeesuksen tehtävän loppuun saattamista.
Olipa kyse liiketoimista, työpaikasta, sijoituksista, katso sitä ja kysy: -
"Miten voin muuttaa tämän joksikin, mikä siunaa työtäsi lopunaikoina?"
Tunnen ihmisiä, joiden elämä muuttui täysin tämän ilmestyksen myötä.
He kokosivat resurssinsa ja perustivat yrityksen.
He antavat kaikki voitot Jumalan valtakunnalle. He sanovat: -
"Firma on Sinun. Elätä meidät ja perheemme, niin loput on Sinun."
Jotkut ovat sanoneet: "Tuloistani tietty osuus menee evankeliumin työhön.
Jos tulee kasvua, evankeliumin työhönkin menevä summa kasvaa."
Eräs mies sanoi Jumalalle: "Minä otan kymmenykset, pidä Sinä 90 %:a.
Ota Sinä 90 prosenttia, minä pidän kymmenykset."
Jumala antoi hänen menestyä ja teki hänestä multimiljonäärin.
Aloimme herätellä koko Ugandan kansaa rukoilemaan.
Ugandassa oli eräs pieni seurakunta. Me kokosimme seurakuntia yhteen.
Kokouksiimme tuli uskovia eri seurakunnista.
Kielsimme tuomasta kymmenyksiä. Ne kuuluvat omalle seurakunnalle.
Pyysimme vain vapaaehtoista lahjaa. Tunsimme naisia, -
jotka myivät torilla sipuleita ja tomaatteja.
He sanoivat: "Nämä tomaatit kuuluvat lähetystyöhön ja nämä perheelleni."
Kaikilla oli sama hinta.
Jos ostaja osti lähetystyön tomaatin, naiset laittoivat rahan syrjään.
Jos kukaan ei ostanut tomaattia perheen puolelta, -
he veivät rahat kirkkoon ja kiittivät, että he saivat antaa lähetystyölle.
He palasivat kotiin ilman tilipussia.
Tunnen naisen, joka myi elannokseen makeisia.
Kauppa kävi vain ruuhka-aikaan, kun ihmiset kiirehtivät töistä kotiin.
Hän istui taksiaseman lähellä vauvansa kanssa.
Hän levitti kankaan ja asetti sille makeiset.
Hän sanoi: "Tämä puoli on lähetystyölle, tämä perheelleni."
Hän kysyi asiakkaalta, minkä makeisen hän halusi.
Hän ei suostunut valitsemaan asiakkaan puolesta.
Raha meni sinne, miltä puolelta asiakas valitsi.
Näin naiset tukivat lähetystyötä, kun aloitimme työtämme.
Viimeisten päivien vaurauden siirto -
ei tule kaikille, vaan niille, jotka ovat tehneet sille tilaa.
He ovat jo päättäneet antaa Jumalan valtakuntaan, -
ei siksi, että heillä olisi paljon, vaan siksi, että kaikki kuuluu Jumalalle.
"Jumala, kiitos, että ruokit minut. Loput menee lähetystyöhön."
Jumala keksii väylän tuoda vaurauden uskollisille, -
koska he eivät ole antaneet vaurauden hallita heitä.
He ovat vapauttaneet sydämensä, ja heidän palkkansa on oleva suuri.
Tahdon päättää tähän. Elämme hyvin vaikeita aikoja.
Ne ovat ravistelujen aikoja. On eksytystä.
Jotkut kalastavat pimeyden valta- kuntaan, toiset valon valtakuntaan.
Muistutan viidestä suunnitelmasta: Ravisteluja on käynnissä.
Teitäkin ravistellaan. Pysykää vakaalla maaperällä.
Varokaa eksytystä etenkin seurakunnassa.
Toiseksi Jumala nostaa armeijaa. Jumala rakentaa armeijaa.
Kyse on valinnasta antautua Hänelle kokonaan, -
ei tämän maailman käskyille. Jumala tekee sinussa sen, mihin et itse pysty.
Hän tekee sinusta suuren soturin. Jumalansa tuntevat ovat vahvoja, -
ja he saattavat tehtävänsä päätökseen.
Kolmanneksi tulee suuri Hengen vuodatus.
Jumala ei tee sitä yhtäkkiä. Jo nyt tulee Jumalan Hengen aaltoja.
Jotkut kulkevat yhä syvemmälle jokeen.
He kokevat syviä asioita. He vapisevat sisäisesti.
Kukaan ei tuntenut Danielia, Meesakia, Sadrakia ja Abednegoa.
He alkoivat vastaanottaa latauksia Herralta, Jumalan viisautta, -
Jumalan lahjoja ja salaisuuksien tulkintoja. Se tapahtui salassa.
Sitä tapahtuu jo. Selvittäkää asianne. Mitä nopeammin, sen parempi.
Neljänneksi tulee suuri sielujen sadonkorjuu.
Asettautukaa oikein, -
jotta kun se tapahtuu, tiedätte olevanne oikealla paikalla.
Viidenneksi on tuleva suuri vaurauden siirto Valtakuntaan -
lähetyskäskyn täyttämistä varten. On korjattava sydämen asenteet.
Jumala sanoi Eelistä: -
"Ei yksikään pojistasi toimi enää pappina.
Perheesi jäsenet menevät asettamani papin luo sanomaan: -
'Anna minulle tehtävä, jotta voin ruokkia perheeni.'"
Työ, suuri sadonkorjuu ja vaurauden siirto saattavat jatkua -
ja kaikki näkevät, että Jumala tekee työtään, -
mutta Jumala jättää jotkut ulko- puolelle eivätkä he saa yltäkylläisyyttä.
Jotkut sanovat: "Jumala, anna minullekin jotakin, -
jotta minäkin pääsen mukaan työhön." Sitten tajuaa, ettei valmistautunut.
Tullaan Jumalan eteen rukouksessa.
Meillä ei välttämättä ole nyt aikaa rukoilla kovin pitkään, -
mutta teillä on vartiovuoronne ja rukoushetkenne.
Sano: "Jumala, en tahdo tulla yllätetyksi.
En tahdo luopua ja vaipua uneen. En tahdo joutua eksytetyksi.
Tahdon olla valmis. Vie minut Sanaan ja avaa ymmärrykseni.
Avaa tämä minulle ja valmistele minut."
Pietari sanoi: "Kun siis nämä kaikki näin hajoavat, -
millaisia tuleekaan teidän olla".
Emme pelkää tulevaa, vaan odotamme ja joudutamme sitä.
Sanomme: "Herra, tuo se jo."
Olemme valmiit. Sanomme: "Tapahtukoon tahtosi. Ota minut."
On syitä, miksi Jumala halusi meidän kuulla nämä sanat.
Ei siksi, että meillä olisi hyvä luento tai konferenssi.
Tarkoitus on asettaa jalkamme polulle, -
jotta vuosien kuluttua voimme sanoa: "Se oli käännekohta elämässäni."
Suomennos: Marianne Tenetz